എം.കെ. മേനോൻ

മലയാളത്തിലെ പ്രശസ്ത നോവലിസ്റ്റും പത്രപ്രവർത്തകനുമായിരുന്നു വിലാസിനി എന്ന തൂലികാനാമത്തിൽ അറിയപ്പെടുന്ന എം.കെ. മേനോൻ (ജൂൺ 23, 1928 - മേയ് 15, 1993). നോവലുകളും യാത്രാവിവരണങ്ങളുമുൾപ്പെടെ നിരവധി പുസ്തകങ്ങൾ രചിച്ച അദ്ദേഹത്തിന്റെ അവകാശികൾ എന്ന കൃതി നോവൽ വിഭാഗത്തിലെ ഇന്ത്യയിലെ തന്നെ ഏറ്റവും വലിയ കൃതിയായാണ് കരുതപ്പെടുന്നത്.http://www.thecolorsofindia.com/interesting-facts/literature/longest-indian-novel.html
ജീവിതരേഖ
വടക്കാഞ്ചേരിക്ക് അടുത്തുള്ള കരുമത്രയിൽ ജനിച്ചു.http://www.vayalarramavarmaliteraryaward.in/1983.htm 1947-ൽ മദിരാശി സർവ്വകലാശാലയിൽ നിന്നും ബിരുദം നേടിയ അദ്ദേഹം രണ്ടുവർഷം കേരളത്തിൽ അദ്ധ്യാപകനായും നാലുവർഷം ബോംബെയിൽ ഗുമസ്തനായും ജോലിനോക്കിയശേഷം 1953-ൽ സിംഗപ്പൂരിലേക്ക് പോയി. തുടർന്നുള്ള 25 വർഷക്കാലം ഏ. എഫ്. പി എന്ന അന്താരാഷ്ട്ര വാർത്താ ഏജൻസിയുടെ കീഴിൽ ജോലിനോക്കിയ അദ്ദേഹം അതിന്റെ തെക്കുകിഴക്കനേഷ്യൻ കേന്ദ്രത്തിന്റെ ഡയറക്ടറായാണ്‌ വിരമിച്ചത്. 1977-ൽ കേരളത്തിലേക്ക് തിരിച്ചുപോന്ന ഇദ്ദേഹം 1993-ൽ അന്തരിക്കുന്നത് വരെ മലയാള സാഹിത്യത്തിലെ സജീവ സാനിധ്യമായിരുന്നു. 

 കൃതികൾ 
 നിറമുള്ള നിഴലുകൾ (1965)
ഇണങ്ങാത്ത കണ്ണികൾ (1968)
ഊഞ്ഞാൽ (1969)
ചുണ്ടെലി (1971)
അവകാശികൾ(നാലു വാല്യം) (1980)
യാത്രാമുഖം (1987)

.  തുടക്കം (1977 )

 അവാർഡുകൾ 
1981 കേരള സാഹിത്യ അക്കാദമി അവാർഡ്(അവകാശികൾ)
1983 വയലാർ രാമവർമ്മ അവാർഡ് (അവകാശികൾ)
വിലാസിനി സ്മാരക നോവൽ പുരസ്‌കാരം 

വിലാസിനി സ്മാരക സമിതി " വിലാസിനി സ്മാരക നോവൽ പുരസ്‌കാരം " നൽകുന്നുണ്ട്. 2023 ൽ ആദ്യ അവാർഡ് ശ്രീ ഷാനവാസ്‌ എന്ന എഴുത്ത് കാരന് നൽകി. 2024 ലെ അവാർഡ് കരസ്ഥമാക്കിയത് അഡ്വ നസീറ ആണ്. ഉച്ചാടനം എന്ന നോവലിനെ ആണ് അവാർഡിന് പരിഗണിച്ചത്. രൂ 30000,ഫലകം, പ്രശംസ പത്രം എന്നിവ ആണ് പുരസ്‌കാരം ആയി നൽകുന്നത്. സമിതിയുടെ ജനറൽ കൺവീനർ ശ്രീ സായ്രാജ് എല്ലാ വർഷവും അവാർഡ് സമർപ്പണത്തിന്റെ ചുക്കാൻ പിടിക്കുന്നു.

 അവലംബം 

പുറം കണ്ണികൾ

വർഗ്ഗം:1928-ൽ ജനിച്ചവർ
വർഗ്ഗം: 1993-ൽ മരിച്ചവർ
വർഗ്ഗം:ജൂൺ 23-ന് ജനിച്ചവർ
വർഗ്ഗം:മേയ് 15-ന് മരിച്ചവർ

വർഗ്ഗം:മലയാളം നോവലെഴുത്തുകാർ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:വയലാർ പുരസ്കാരം ലഭിച്ചവർ